Luoppaljohka

Luoppaljohka (nordsamisk, historisk også skrevet Luobbaljåkka) er ei elv i Lebesby kommune i Finnmark. Den er ei sideelv til Storelva og er 28,7 kilometer lang. 

Elva har utspring fra Ullogahpirjávri på fjellet Ullogahpir. Den renner raskt ned fjellsiden mot nord og krysser Fylkesvei 98 over Børselvfjellet. Fra Njukčajávri (151 moh.) fortsetter elva nordover gjennom en myrlendt dal med svært lite fall og mange loner og små vatn. Ved Čuvgesluoppal (150 moh.) snur elva mot øst og ved Juovvaluoppal kommer sideelva Gámajohka inn fra nord. Luoppaljohka fortsetter mot sørøst og passerer gjennom flere innsjøer, hvorav de største er Suolojávri og Čullojávri. Fra sørvest kommer sideelvene Sombbiidjohka, Meahccejohka og Heandaratjohka. Luoppaljohka løper sammen med Storelva sør for Guohperskáidi.

Luobbaljohka har mange fiskerike innsjøer. Det går også laks i elva helt opp til Suolojávri.

Referanser

Eksterne lenker 
 «Med kano og fiskestang på Børselvfjellet», fra en kanotur langs Luoppaljohkas vassdrag.

Elver i Lebesby